hu pl hu hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu en en ceb en hu sv en hu en hu fr en ceb en hu de en ceb en hu de en ceb en hu fr en ceb en hu fr en hu en hu fr en id en hu hu en hu hu hu hu hu hu en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Wadi Rum: Jabal Addami csúcstúra, szurdoktúrák, Petra. Még több természet, még aktívabban!
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Jordánia aktívan! Klasszikus Jordánia körutazásunk őszi, frissített változatában ugyanúgy végigjárjuk az ország ikonikus látnivalóit, csak kicsit másképp! A hangsúlyt az olyan természetközeli, igazán ütős kalandprogramokra helyeztük, melyek minden bizonnyal lenyűgözik majd mindazokat, akik tényleg unják az ipari turizmust! ;) Mi sem természetesebb, mint hogy megmásszuk a szaud-arábiai határvidéken emelkedő 1854 m magas Jabal Addamit, Jordánia legmagasabb hegycsúcsát, ahol a csúcsélményen túl az extra nap a Wadi Rum mesés szépségű sivatagában olyan eldugott részekre is eljuttat, ahova a Wadi Rumba látogató utazók töredéke jut csak el. De Petra lélegzetelállító szépségű romvárosában is két teljes napot töltünk, hogy a Kincstár - Kolostor kötelező útvonalon túl a legjobb napnyugtanéző kilátókba is felkapaszkodhassunk a fotósok nagy örömére. A Holt-tenger vidéken pedig olyan elképesztő kanyontúrákat kínálunk, hogy garantáltan leesik majd az állad! És igen, lesz lebegés a Holt-tengerben, túrázás Kis-Petrában az eldugott ösvényeken, kitekintünk a Nébó-hegyről, megnézzük Jordánia leghíresebb mozaikját, sőt a fantasztikus vörös-tengeri sznorkelezés sem maradhat el. Még több természetközeli élmény és kaland = Jordánia kicsit még aktívabban! Mi más? ;)
- Petra: két teljes nap a Nabateusok világhíres fővárosában (UNESCO Világörökség)
- Wadi al Ghwair: izgalmas kanyontúra színes sziklafalak, függőkertek között
- Wadi Rum: kalandozás a Közel-Kelet egyik legszebb sivatagi ökoszisztémájában, alvás beduin sátrakban a csillagos ég alatt
- Jabal Addami: hegyitúra Jordánia legmagasabb csúcsára a Szaud-Arábia-i határon
- Aqabai-öböl: merülés korallok és színes halak között a Vörös-tengerben
- Holt-tenger: lebegés a világ legismertebb sós tavában, Földünk legmélyebb szárazföldi pontja
- Wadi al Mujib: egy fantasztikus, vízben gázolós, (k)úszós-mászós kanyontúra
- Nébó-hegy: ahonnan Mózes meglátta az Ígéret Földjét
- Madaba: a Szentföld legszebb mozaiktérképe, Bizánc korabeli bazilikák és emlékek.
Amman reptér, Wadi Musa
Megérkezünk Ammanba, utunk a repülőtérről indul. Innen az ország középső részére, Wadi Musa településére utazunk, amely Petra felfedezésének és a Petra környéki kirándulásoknak a központja. Elfoglaljuk szállásunkat egy színvonalas szállodában, ahol három éjszakát töltünk. A következő napokban innen járjuk be a környéket. Szállás: szálloda.
Wadi Musa, Petra (UNESCO Világörökség)
Jordánia fő kulturális látványosságát, Petrát fedezzük fel a mai napon. Az arab eredetű, nomád nabateusok fővárosa volt itt eredetileg, akik a karavánutak adóiból gazdagodtak meg és egy pezsgő, 20 ezer fős város emlékeit hagyták hátra a modern kori utazónak. A csodálatos, sokszínű kőformációk köré, a Wadi Musa (Mózes-völgye) kanyon vonalán épült város még ma is elgondolkodtatja a látogatót. Petrai napunkon először a híres Siq-en, a városba vezető kanyonon áthaladva csodáljuk meg a Kincstár sokat fényképezett homlokzatát, ahol egy remek kilátópontra is felkapaszkodhatunk. Ma Petra "elülső" részét fedezzük fel alaposabban, így a színház, az oszlopokkal szegélyezett utcák és a királysírok mellett elhaladva egy hosszú kaptató végén egy másik kilátópontra is felmászunk, magasan a Kincstár fölé. Innen visszaereszkedve aztán a szemközti oldal remek kilátópontjait szintén felfedezzük. Az Áldozati hegy tetején, az obeliszkeknél, Petra e különleges szegletén várjuk be a napnyugta fényeit. Szállás: szálloda, ellátás: reggeli.
Wadi Musa, Kis Petra (Siq al-Barid), Petra
Ma reggel folytatjuk Petra alaposabb felfedezését, kicsit másképp! Először a Petra „elővárosaként” is ismert, nabateus karavánok pihenőhelyéül szolgált Kis-Petra szurdokával (Siq al-Barid), az ottani sziklatemplomokkal ismerkedünk, majd egy kevéssé ismert ösvényen haladva elindulunk Petra másik legfontosabb látnivalója, a Kolostor irányába. Jó két óra túrázás után bukkanunk ki a Kolostor fényképekről már jól ismert épületénél, ahol a környék több remek kilátópontját is felkeressük. A Kolostornál található étteremnél megpihenünk, friss gyümölcslevekkel frissítjük fel magunkat, majd egy keskeny szurdokon keresztül leereszkedünk a tegnapról már ismerős központ részre, a királysírokhoz, melyeket most a napnyugta fényeiben tudunk megcsodálni. A Kincstár érintésével, a Siq szűk szurdokán át haladva hagyjuk el a romváros területét. Most már valóban mindent láttunk, amit Petrában érdemes. De akinek még ez sem volt elég, az este újra visszatérhet: a Petra by night fakultatív program keretében lehetőség lesz a mécsesekkel megvilágított Siq-en át a kivilágított Kincstárhoz újra elzarándokolni és egy kulturális műsort megtekinteni. Szállás: szálloda, ellátás: reggeli.
Petra, Wadi Al Ghwair szurdoktúra, Wadi Rum
Reggeli után összepakolunk, elhagyjuk Wadi Musát és megindulunk Jordánia további természeit csodáit felfedezni. Mai fő úticélunk a Wadi al Ghwair kanyon. A kanyonba leereszkedve először a Petrából már ismert Siq-hez hasonló díszletek, meredek, összeszűkült sziklafalak között haladunk, csodáljuk az ámulatba ejtő sziklaformációkat. A középső szakaszon egyre inkább kiszélesedik a kanyon és a meredek sziklafalak oldalában egyre több zöldet, a fény felé törő pálmafákat láthatunk. Varázslatos vidék! A látvány sokszor annyira lenyűgöző, hogy időérzékünket teljesen elveszítve haladunk az évmilliók és az esős évszakban lezúduló víz által simára csiszolt sziklák között. Nagyjából 3 óra elteltével pihenőt tartunk, teázunk, majd továbbhaladunk, míg végül kiérünk egy kopár, de lenyűgöző hegyvidéki tájba. Innen folytatjuk utunkat a nap másik különleges úticéljához, Wadi Rumba, mely kétségtelenül a legszebb sivatagi táj Jordániában. Izgalmas kőformációk, völgyek, hegyek teszik változatossá a homokos-sivatagos tájat, és teszik népszerű desztinációvá a kalandozó kedvű utazóknak, sziklamászóknak, túrázóknak, tevegelni vágyóknak, akik a háborítatlan csendben, a természet ölén, csillagos égbolt alatt, egy beduin sátorban szeretnék tölteni az éjszakát. Arábiai Lawrence legendás felfedező mondta erről a helyről, hogy aki volt itt, annak életszemléletében változás lesz. Tényleg ritka adomány a világtól távoli, örök csendben tölteni az éjszakát. Napnyugtára érünk ide, egy kilátópontba felkapaszkodva várjuk be, ahogy a napkorong a horizont alá süllyed. Táborunkban egy különleges helyi vacsora és hangulatos beduin est vár ránk, élményteli napunkat pedig tábortűzzel, csillaglessel és csillagfotózással zárhatjuk. (Wadi al Ghwair túra - táv: 18 km, szint: 200 m le, menetidő: 6-7 óra) Szállás: beduin sátor, ellátás: reggeli, ebédcsomag, vacsora.
Wadi Rum, Jabal Addami (1854 m)
Reggeli után újra nekivágunk a sivatagnak, hogy további elképesztő tájakat és sziklaformátumokat csodáljunk meg. Utunk először a szaud-arábiai határhoz vezet, ahol Jordánia legmagasabb csúcsára, az 1854 m magas Jabal Um Addamira fogunk felmászni. Az odafele úton még megállunk, hogy az elképesztő színekben és formákban elénk táruló holdbéli tájat megcsodáljuk és a sziklákra felmásszunk. Miután elkészítettük fotóinkat, tovább haladunk a túra kiindulópontjához. A csúcsot a hegyoldalban egyre meredekebben kanyargó ösvényen nagyjából egy órás kapaszkodás után érjük el. Az út nagyobb része hétköznapi gyalogtúra nehéz, sziklás terepen, de egy-két helyen azért kitett szakaszokra is számítsunk! A csúcson lobogó jordán zászlót megpillantva tényleg úgy érezzük, hogy meghódítottuk a sivatagot és nem győzünk gyönyörködni az elénk táruló hegyvonulatokban, kicsit átkukkantunk Szaud-Arábiába is, ahol egyszer talán újabb kalandok elé nézhetünk... A csúcsfotók után már könnyedén ereszkedünk vissza, hogy elköltsük ebédcsomagunkat. Kis szieszta után aztán újra terepjárókra pattanunk, hogy felderítsük fel a Wadi Rum újabb kanyonjait, a vörös dűnéket, a híd kőformátumot és egyéb látványosságokat.. A naplementét újra hangulatos díszletek között nézhetjük meg. A táborba visszaérve még utoljára élvezhetjük a civilizációtól távoli este nyugalmát és vendéglátóink kedvességét, a millió csillaggal teli égboltot, tábortűz mellett. (Jabal Um Addami túra - táv: 5 km, szint: 300 m fel, 300 m le, menetidő: 2 óra) Szállás: beduin sátor, ellátás: reggeli, ebédcsomag, vacsora.
Kora reggel egy látványos napkeltenézéssel indítjuk a napot, majd egy bőséges reggeli után összepakolunk, s terepjárókra pattanva, életre szóló élményekkel gazdagodva hagyjuk el ezt az elképesztő sivatagi tájat. Rum faluban a terepjárókról újra buszunkra váltunk és elindulunk Aqaba felé, hogy Petra hegyvidéki tájai és a Wadi Rum varázslatos világa után már jellegű élmények után nézzünk: irány a Vörös-tenger! Déltájban meg is érkezünk Aqaba városába és a Vörös-tenger Aqabai-öböl nyúlványához, mely csak egy lépésre van Szaúd-Arábiától és Izraeltől is. Aki szeretne, azokkal rögtön az egyik közeli privát partszakaszra igyekszünk, s máris csobbanhatunk egyet a Vörös-tenger hullámai közt, ahol remek sznorkelezési lehetőség kínálkozik: a partvonaltól alig 5-10 méterre már kezdődnek a korallzátonyok. Szerencsés esetben akár teknőssel, tűzhallal is találkozhatunk. Napnyugtáig maradunk e remek helyen, majd a városba visszatérve elfoglaljuk szállásunkat. Az este folyamán még körbesétálhatunk Aqaba városában, felderíthetjük a piacot, a bazársort, s egy helyi étteremben költhetjük el közösen vacsoránkat, jordán specialitásokat kóstolva. Szállás: szálloda, ellátás: reggeli.
Reggeli után összepakolunk, elhagyjuk Aqabát és megindulunk vissza északra, a Holt-tenger irányába. A Holt-tenger a Jordán árokban, 400 méterrel a tengerszint alatt helyezkedik el. A világ legalacsonyabb pontján járunk, ahol természetesen mi is megmártózunk ebben a különleges élményt nyújtó sós esszenciában. Először egy kilátópontnál ereszkedünk le a vízpartra, ahol a víz kristálytiszta és a fantasztikus sókirakódások kápráztatják a szemünket. Innen szállásunkra utazunk, egy Holt-tengerhez közeli szállodába, amelyik saját stranddal rendelezik. A sok-sok túrázós nap után jól esik majd kényeztetni magunkat a szálloda medencéiben, de természetesen lemegyünk a Holt-tenger partjára is, ahol iszappakolást vehetünk és végre azt is kipróbáljuk, milyen a vízen lebegni. E különleges szépségű helyen várjuk meg a naplementét, majd szállodánkba visszatérve egy bőséges büfévacsorával zárhatjuk a napunkat. Szállás: szálloda, ellátás: reggeli, vacsora.
Wadi Mujib szurdoktúra, Nebó-hegy, Madaba, Amman reptér
Eljött ugyan a hazautazás napja, de mivel a repülőnk előreláthatólag csak az esti órákban indul vissza Amman repteréről, amennyiben lesz rá időnk, a mai napot is aktívan töltjük, sőt: következik a hab a tortán! :) Ma reggel Jordánia méltán leghíresebb kanyonjába, a Wadi Mujib-hoz látogatunk. A legtöbb jordániai kanyontúra inkább egy sétához hasonló a szűk sziklafalak között, kisebb-nagyobb vízben caplatva. Nos, a Wadi Mujib nem ilyen! Ez egy igazi vizes túra, ahol az égbetörő sziklafalak alatt gyorsan térdig, majd derékig érő vízben találjuk magunkat, s rögzített kötelek segítségével kapaszkodunk előre, (k)úszunk feljebb, mászunk fel a sziklákon, kis vízesések mentén. Egy igazi adrenalinlöketes kaland a végére! A túra után buszra szállunk és Madaba városába utazunk. Útközben rövid megállót tartunk a Nébó-hegynél, ahonnan Mózes meglátta az ígéret földjét, Jerichót és Kánaánt. A bibliai helyszínről ma is remek kilátás nyílik Palesztina irányába. Madabába érve először közösen elmegyünk a Szent György bizánci korban épült ortodox templomhoz, ahol a Közel-Kelet térképét ábrázoló híres mozaikot nézhetjük meg. A város templomai és múzeumai további csodás mozaikokat rejtenek, akit érdekel, az a délutáni szabadprogram keretében ezeket is felkeresheti. De eltölthetjük az időt a bazárban alkudozva is. A kora esti órákban, egy könnyű vacsora után aztán Amman repterére indulunk, ahonnan a késő esti órákban megkezdjük hazautazásunkat. (Wadi Mujib szurdoktúra - táv: 4 km, szint: 20 m fel, 20 m le, menetidő: 2-3 óra) Ellátás: reggeli.
Az oldalon látható képeket Pál Máté és Szabó Szilveszter készítette.
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk